પૌરાણિક કથા 3: બ્રહ્માજીએ મહર્ષિ વેદવ્યાસને મહાભારત લખવાનું કહ્યું. મહર્ષિએ ગણેશજીને લહિયા તરીકે સેવા આપવાની વિનંતી કરી. ગણેશજીએ એક શરત મૂકી કે મારું લખવાનું બંધ ન થવું જોઈએ, જો તમે બોલતા અટકી ગયા અને મારું લખવાનું બંધ થઈ ગયું તો હું લખવાનું છોડી દઈશ. સામે પક્ષે મહર્ષ વેદવ્યાસજીએ પણ શરત મૂકી કે મને પૂછ્યા વગર એક શબ્દ પણ ન લખવો. મહાભારત ઝડપથી લખવાની ઉતાવળમાં ગણેશજી પોતાનો એક દાંત તોડીને તેનાથી લખવા લાગ્યા. એવું પણ કહેવાય છે કે મહાભારત લખવાની ઉતાવળમાં તેનો દાંત તૂટી ગયો છે.